DANSK

APPLE INC. 
LICENSAFTALE TIL iWORK-SOFTWARE 

DENNE LICENSAFTALE FOR SOFTWARE (I DET FØLGENDE KALDET "LICENS") BØR LÆSES GRUNDIGT IGENNEM FØR IBRUGTAGNING AF APPLE-SOFTWARE. VED AT BRUGE APPLE-SOFTWARE ERKLÆRER LICENSTAGER SIG INDFORSTÅET MED AT VÆRE UNDERLAGT BETINGELSERNE I NÆRVÆRENDE LICENS. HVIS LICENSTAGER IKKE ØNSKER AT VÆRE BUNDET AF NEDENSTÅENDE LICENS, SKAL LICENSTAGER UNDLADE AT BRUGE SOFTWAREN. HVIS LICENSTAGER IKKE ØNSKER AT VÆRE BUNDET AF NEDENSTÅENDE LICENS, KAN LICENSTAGER RETURNERE APPLE-SOFTWARE TIL KØBSSTEDET OG FÅ KØBSBELØBET REFUNDERET. KLIK PÅ "UENIG", HVIS APPLE-SOFTWAREN BLEV HENTET AD ELEKTRONISK VEJ. HVIS APPLE-SOFTWAREN FULGTE MED VED KØB AF HARDWARE, SKAL LICENSTAGER RETURNERE HELE PAKKEN MED HARDWARE OG SOFTWARE FOR AT FÅ KØBSBELØBET REFUNDERET. 

VIGTIGT: Denne software kan bruges til kopiering af materialer. Licensen giver kun licenstager ret til at kopiere materialer, som ikke er beskyttet af ophavsret, materialer, som licenstager selv har ophavsret til, samt materialer, som licenstager har fået tilladelse til at kopiere. Søg juridisk bistand, hvis der er tvivl om ophavsret til materiale.

1. Generelt. Apple Inc. ("Apple") giver hermed licenstager licens til at bruge software (inklusive evt. indhold), dokumentation og evt. skrifter, som følger med softwaren, uanset om de forefindes på disk, som ROM (Read Only Memory) eller på andet medie (under et kaldet "Apple-software") i henhold til betingelserne i denne licensaftale, og Apple forbeholder sig alle rettigheder, som ikke udtrykkeligt gives til licenstager i denne licens. Licenstager ejer mediet, hvorpå Apple-software er indlæst, men Apple og/eller Apples licensgivere bevarer adkomsten til selve Apple-softwaren. Licenstagers rettigheder i henhold til denne licens omfatter alle softwareopdateringer fra Apple, som erstatter og/eller supplerer den originale Apple-software, medmindre sådanne opdateringer indeholder en separat licens, hvis betingelser i så fald vil være gældende. 

2. Tilladt brug og begrænsninger i henhold til licens.  
A. Licens til prøveversion. Hvis du bruger prøveversionen af Apple-software, giver denne licens licenstager ret til at installere og bruge Apple-software på en Apple-computer udelukkende med henblik på evaluering af Apple-software. Prøveversionen af Apple-software udløber tredive (30) dage efter den dato, hvor Apple-software startes første gang. Når prøvetiden er udløbet, er det måske stadig muligt at åbne arkiver i prøveversionen af Apple-software, men det er ikke muligt at arkivere, udskrive og eksportere dem. 

B. iWork-licens til en bruger. Licenstager har ret til at installere og anvende en kopi af Apple-software (hvad enten det er en prøveversion eller en komplet version) på en enkelt Apple-computer ad gangen. Licensen tillader ikke, at Apple-software afvikles på mere end en computer ad gangen, og Apple-software må ikke gøres tilgængelig via et netværk, hvor flere computere kan bruge Apple-software samtidig. Licenstager må fremstille en kopi af Apple-software, der opbevares som en sikkerhedskopi i maskinlæsbar form, under forudsætning af at sikkerhedskopien indeholder de samme oplysninger om ophavsret og andre rettigheder som originalen. 

C. iWork-licens med familiepakke. Licenstager har ret til at installere og anvende Apple-softwaren på op til maksimalt fem (5) Apple-computere ad gangen, under forudsætning af at disse computere findes i den samme husstand og bruges af personer, som bor i denne husstand. En "husstand" er en eller flere personer, der deler den samme beboelse, f.eks. et hjem, en lejlighed, et mobilhjem eller en ejerlejlighed, men dækker også studerende, som hører til den pågældende husstand, men bor separat på universitetsområder. Licensen til familiepakken dækker ikke erhvervsbrugere og kommercielle brugere. Licenstager må ikke gøre Apple-software tilgængelig via et netværk. 

D. Visse komponenter i Apple-software og de programmer med åben kode fra tredjeparter, der følger med Apple-software, er blevet eller vil blive gjort tilgængelig af Apple via webstedet om Open Source (http://www.opensource.apple.com/) ("komponenter med åben kode"). Licenstager har kun ret til at foretage ændringer i og erstatte komponenter med åben kode under forudsætning af, at: (i) Den færdige, ændrede Apple-software bruges i overensstemmelse med ovenstående begrænsede formål; og (ii) at licenstager på anden måde overholder betingelserne i denne licensaftale og evt. relevante licensaftaler for brugen af Open-Source-komponenter. Apple er ikke forpligtet til at yde nogen form for vedligeholdelse, teknisk eller anden support for resultatet af den ændrede Apple-software.

E. Licenstager må ikke og erklærer sig indforstået med ikke at ville give andre mulighed for at kopiere (medmindre det udtrykkeligt er tilladt i henhold til denne licensaftale), dekompilere, “reverse engineer”, adskille, ændre eller afkryptere, forsøge at udskille kildekoden til eller fremstille andre produkter på grundlag af Apple-software eller de tjenester, der leveres af Apple-software, eller dele heraf (medmindre begrænsninger som ovenfor er forbudt af den gældende, lokale lov, eller sådan brug er tilladt i henhold til de licensbetingelser, der gælder for Open Source-komponenter, som følger med Apple-software). Eventuelle forsøg herpå vil være en krænkelse af Apples og dets partneres rettigheder til Apple-software. Hvis licenstager handler i strid med denne begrænsning, kan det føre til sagsanlæg og krav om erstatning. 

F. Apple-software må bruges til kopiering af materiale, som ikke er beskyttet af ophavsret; materiale, som licenstager ejer rettighederne til; og materiale, som licenstager har ret til – eller fået tilladelse til – at kopiere. Adkomst og immaterielle rettigheder til indhold, der vises eller gøres tilgængeligt via Apple-software, tilhører de respektive ejere af indholdet. Det pågældende indhold kan være beskyttet af ophavsret eller andre love og forordninger om immaterielle rettigheder og kan være underlagt betingelser for brug fra den tredjepart, der har leveret indholdet. Licenstager må ikke kommercielt eller på anden vis bruge, udskille eller distribuere evt. fotografier, billeder, grafik, udsmykning eller lignende aktiver alene (“digitalt billedmateriale”), som findes i eller leveres som en del af Apple-software, eller på anden vis bruge digitalt billedmateriale uden for den kontekst, hvor det er beregnet til brug som en del af Apple-software.

G. Apple har som en del af Apple-software givet adgang til bestemt software eller bestemte tjenester fra tredjeparter af praktiske årsager. I den udstrækning Apple-software indeholder eller giver adgang til software eller tjenester fra tredjeparter, har Apple ingen udtrykkelig eller underforstået forpligtelse til at yde teknisk eller anden support til denne software eller disse tjenester. Kontakt forhandleren, producenten eller udbyderen af den pågældende software eller tjeneste for at få teknisk support og kundeservice til vedkommendes software, tjenester og/eller produkter.

3. Overdragelse. Licenstager må ikke udleje, lease, udlåne eller videredistribuere Apple-software til andre. Licenstager må dog én gang overdrage alle licensrettigheder til Apple-software (i dens originale form som leveret af Apple) til en tredjepart under følgende forudsætninger: (a) Overdragelsen skal omfatte al Apple-software, herunder alle enkelte komponenter, de originale medier, trykt dokumentation samt denne licens; (b) licenstager må ikke beholde nogen kopier af Apple-software eller dele heraf, herunder kopier på computere eller andre lagringsenheder; og (c) den part, som modtager Apple-software, skal læse og acceptere vilkår og betingelser i nærværende licens. Licenstager må ikke udleje, lease, udlåne, redistribuere, underlicensere eller overføre nogen Apple-software, der er blevet ændret eller udskiftet i henhold til paragraf 2D ovenfor. Alle komponenter i Apple-software leveres som en del af en samlet pakke og må ikke adskilles fra denne pakke og distribueres som selvstændige programmer.  

Opdateringer: Hvis en Apple-softwareopdatering udgør en komplet installering og helt erstatter en ældre version af Apple-software, som licenstager har licens til, må begge versioner af Apple-software ikke bruges samtidig, og de må ikke overdrages separat.

NFR-kopier (Not For Resale): Uanset de øvrige betingelser i denne licens må Apple-software, der leveres gratis til licenstager som led i et tilbud eller en kampagne, kun bruges til demonstrations-, test- og evalueringsformål og må under ingen omstændigheder videresælges eller overdrages til andre 

Kopier til akademisk brug: Hvis pakken med Apple-softwaren leveres med en mærkat til akademisk brug, eller hvis licenstager har fået Apple-software med uddannelsesrabat, skal licenstager være en godkendt uddannelsesslutbruger for at kunne bruge Apple-software. "Godkendt uddannelsesslutbruger" betyder elever, lærere, ansatte og administrativt personale, der er indskrevet ved og/eller arbejder på en uddannelsesinstitution (dvs. universiteter, offentlige eller private skoler).

4. Tilladelse til brug af data. Licenstager erklærer sig indforstået med, at Apple og dets datterselskaber må indsamle og bruge tekniske og lignende oplysninger, inklusive – men ikke begrænset til – tekniske oplysninger om computeren, systemet og programmer samt ydre enheder. Disse oplysninger indsamles regelmæssigt med henblik på at levere softwareopdateringer, produktsupport og andre tjenester til licenstager (om muligt) i forbindelse med Apple-software. Apple må bruge disse oplysninger, så længe de er i en form, som ikke identificerer licenstager personligt, med henblik på at forbedre vores produkter og levere tjenester og teknologier til licenstager.

5. Tjenester. 
A. Apple-softwaren kan give adgang til Apples iWork.com-tjeneste og andre tjenester og websteder fra Apple og tredjeparter (herefter under et kaldet "tjenester"). Brug af disse tjenester kræver Internetadgang, kræver evt. accept af yderligere betingelser for brug af tjenesten og kan kræve betaling af ekstra gebyrer. 

B. I forbindelse med brug af disse tjenester vha. Apple-software kan der forekomme indhold, som kan virke anstødeligt, uanstændigt eller vulgært, og dette indhold er måske ikke forsynet med en advarsel. Da Apple muligvis ikke har nogen kontrol over websteder med indhold, der kan forekomme anstødeligt, uanstændigt eller vulgært, erklærer licenstager sig indforstået med, at brugen af disse tjenester sker på egen risiko. 

C. Licenstager erklærer sig indforstået med, at tjenesterne indeholder indhold og materiale, der ejes af Apple og/eller Apples licensgivere, og er beskyttet af loven om immaterielle rettigheder og andre love, inklusive – men ikke begrænset til – loven om ophavsret, og licenstager erklærer sig desuden indforstået med ikke at ville benytte dette indhold, disse oplysninger eller dette materiale på en måde, som er i strid med betingelserne for brug af disse tjenester. Tjenesterne eller dele heraf må ikke reproduceres på nogen måde. Licenstager erklærer sig indforstået med ikke at ville ændre, udleje, lease, udlåne, sælge, distribuere eller fremstille materiale på grundlag af disse tjenester og ikke at ville benytte tjenesterne på ulovlig vis, inklusive – men ikke begrænset til – ved hjælp af ulovlig netværksindtrængen eller overbelastning af netværket.

D. Derudover finds de tjenester, der er tilgængelige fra Apple-software, evt. ikke på alle sprog eller i alle lande. Apple yder ingen garanti for, at disse tjenester er anstændige eller er tilgængelige og kan bruges på et bestemt sted. For så vidt som licenstager vælger at bruge disse tjenester, er licenstager selv ansvarlig for at overholde alle relevante love, inklusive – men ikke begrænset til – relevante lokale love. 

E. Apple og dets licensgivere forbeholder sig ret til når som helst at ændre, stoppe, fjerne eller slå adgangen til disse tjenester fra uden varsel. Apple er under ingen omstændigheder ansvarlig for tab, der skyldes, at der ikke længere er adgang til disse tjenester. Apple kan desuden fastsætte begrænsninger med hensyn til brugen af og adgang til visse tjenester uden varsel, og uden at det medfører erstatningsansvar. Licenstager erklærer sig indforstået med, at hverken Apple eller dets licensgivere har nogen udtrykkelig eller underforstået forpligtelse til at levere eller fortsætte med at levere tjenesterne nu eller i fremtiden.

6. Ophør. Denne licens er gældende, indtil den opsiges. Licenstagers rettigheder i henhold til denne licens ophører automatisk uden varsel fra Apple, hvis licenstager ikke overholder betingelserne i aftalen. Når aftalen ophører, skal licenstager ophøre med at bruge Apple-software og destruere alle kopier af Apple-software eller dele heraf.

7. Begrænset reklamationsret for medier. Apple garanterer, at de medier, på hvilke Apple-software er indlæst, ved licenstagers normale anvendelse er frie for mangler i materialet og udførelsen i en periode på 90 dage fra det af licenstager dokumenterede købstidspunkt. I denne periode reparerer (eller ombytter) Apple uden beregning de medier, som måtte vise sig mangelfulde, forudsat at licenstager returnerer dem til Apple eller en Apple-forhandler samme med et købsbevis. DENNE BEGRÆNSEDE REKLAMATIONSRET OG EVT. STILTIENDE GARANTIER FOR MEDIER, INKLUSIVE - MEN IKKE BEGRÆNSET TIL - INDIREKTE GARANTIER FOR SALGBARHED, KVALITET OG EGNETHED TIL BESTEMTE FORMÅL, GÆLDER I HALVFEMS (90) DAGE FRA KØBSDATOEN. OVENNÆVNTE BEGRÆNSEDE REKLAMATIONSRET GÆLDER ALENE I DEN UDSTRÆKNING, UFRAVIGELIGE LOVBESTEMMELSER IKKE ER TIL HINDER HERFOR. DEN BEGR∆NSEDE GARANTI I DETTE DOKUMENT ER DEN ENESTE GARANTI, SOM YDES TIL LICENSTAGER, OG ERSTATTER ENHVER ANDEN GARANTI, DER MÅTTE FREMGÅ AF DOKUMENTATIONEN, EMBALLAGEN ELLER ANDET. DEN BEGRÆNSEDE GARANTI GIVER LICENSTAGER NÆRMERE ANGIVNE RETTIGHEDER, OG LICENSTAGER KAN HERUDOVER – AFHÆNGIGT AF LOKALE RETSREGLER – HAVE YDERLIGERE RETTIGHEDER.

8. Ingen reklamationsret. 
A. LICENSTAGER ERKLÆRER SIG INDFORSTÅET MED, AT DET HELT ER DENNES EGEN BESLUTNING OG PÅ DENNES RISIKO AT ANVENDE DEN AF NÆRVÆRENDE LICENSAFTALE OMFATTEDE APPLE-SOFTWARE OG TILHØRENDE TJENESTER. APPLE-SOFTWARE OG TJENESTER LEVERES SOM DISSE ER OG FOREFINDES UDEN GARANTI FOR FUNKTION ELLER ANDEN EGENSKAB, OG APPLE OG APPLES LICENSGIVERE (I PKT. 8 OG 9 UNDER ET KALDET "APPLE") FRASKRIVER SIG HERMED ENHVER GARANTI I FORBINDELSE MED APPLE-SOFTWARE OG TJENESTER, INKLUSIVE – MEN IKKE BEGRÆNSET TIL – ENHVER GARANTI FOR GODT KØBMANDSKAB, EGNETHED TIL BESTEMTE FORMÅL OG UFORSTYRRET BESIDDELSE ELLER ENHVER GARANTI FOR, AT TREDJEPARTERS RETTIGHEDER IKKE KRÆNKES. APPLE YDER INGEN GARANTI FOR, AT LICENSTAGERS BRUG AF APPLE-SOFTWARE ELLER TJENESTER VIL FORLØBE UDEN FORSTYRRELSE, AT FUNKTIONERNE I APPLE-SOFTWARE ELLER TJENESTER VIL OPFYLDE LICENSTAGERS KRAV, AT BRUGEN AF APPLE-SOFTWARE ELLER TJENESTER VIL SKE UDEN AFBRYDELSER ELLER VÆRE FEJLFRI, ELLER AT EVT. FEJL I APPLE-SOFTWARE ELLER TJENESTER VIL BLIVE RETTET. LICENSTAGER ERKLÆRER SIG DESUDEN INDFORSTÅET MED, AT APPLE-SOFTWARE OG TJENESTER IKKE ER BEREGNET ELLER EGNET TIL BRUG I SITUATIONER ELLER OMGIVELSER, HVOR FEJL ELLER UNØJAGTIGHEDER I INDHOLD, DATA ELLER OPLYSNINGER, DER LEVERES AF APPLE-SOFTWARE ELLER TJENESTER, KAN MEDFØRE DØDSFALD, PERSONSKADE, OMFATTENDE FYSISKE ØDELÆGGELSER ELLER MILJØSKADER, INKLUSIVE – MEN IKKE BEGRÆNSET TIL – DRIFT AF ATOMREAKTORER, NAVIGATIONSSYSTEMER TIL LUFTFART, KOMMUNIKATIONSSYSTEMER, SYSTEMER TIL STYRING AF LUFTTRAFIKKEN, RESPIRATORER ELLER VÅBENSYSTEMER. INGEN MUNDTLIGE ELLER SKRIFTLIGE OPLYSNINGER ELLER RÅD FRA APPLE ELLER EN PERSON ELLER ET SELSKAB AUTORISERET AF APPLE KAN I NOGET TILFÆLDE TRÆDE I STEDET FOR BETINGELSERNE I DENNE LICENS. SKULLE APPLE-SOFTWARE ELLER TJENESTER VISE SIG AT VÆRE DEFEKTE, PÅHVILER DET LICENSTAGER AT INDESTÅ FOR ALLE OMKOSTNINGER I FORBINDELSE MED SERVICERING, REPARATION ELLER RETTELSE. OVENNÆVNTE BEGRÆNSEDE REKLAMATIONSRET GÆLDER ALENE I DEN UDSTRÆKNING, UFRAVIGELIGE LOVBESTEMMELSER IKKE ER TIL HINDER HERFOR.

B. Licenstager erklærer sig indforstået med, at Apple ikke yder nogen garantier med hensyn til websteder eller oplysninger, der vises eller gøres tilgængelige via Apple-software, tjenester eller webtjenester, der udføres af Apple-software i forbindelse med disse steder eller oplysninger. Visse tjenester kan inkludere materiale fra tredjeparter. Licenstager erklærer sig indforstået med, at Apple ikke har noget ansvar for at undersøge eller vurdere indholdet eller nøjagtigheden, fuldstændigheden, aktualiteten, gyldigheden eller kvaliteten af tredjeparters materiale. Apple yder ingen garanti for, anbefaler ikke og er ikke ansvarlig for tredjeparters materiale eller for tredjeparters øvrige produkter og tjenester. Licenstager erklærer sig indforstået med ikke at ville bruge nogen materialer fra tredjeparter på en måde, som kan krænke andre parters rettigheder, og at Apple ikke har noget ansvar for licenstagers brug af disse materialer. Apple, dets agenter, partnere og datterselskaber er på ingen måde, hverken direkte eller indirekte, ansvarlig over for licenstager eller andre personer for indhold, der modtages via Apple-software eller tjenester eller for unøjagtigheder, fejl og udeladelser i materialet. 

C. Økonomiske og medicinske oplysninger, der vises af Apple-software, har kun oplysende karakter og skal ikke opfattes som eller erstatte rådgivning i forbindelse med økonomiske eller medicinske spørgsmål. Licenstager er eneansvarlig for sine økonomiske eller medicinske beslutninger og evt. konsekvenser af dem, og det anbefales altid at søge rådgivning hos professionelle økonomiske eller medicinske eksperter. Apple og dets licensgivere yder ingen garanti for, at de økonomiske og medicinske oplysninger, der vises i Apple-software, er nøjagtige, fuldstændige eller relevante, eller at de vil medføre de ønskede resultater.

9. Begrænsning af ansvar. APPLE ER UNDER INGEN OMSTÆNDIGHEDER, HELLER IKKE I TILFÆLDE AF UAGTSOMHED, ERSTATNINGSPLIGTIG FOR TILFÆLDIGE ELLER SPECIELLE SKADER, FØLGESKADER (HERUNDER DRIFTSTAB), TAB AF DATA ELLER INDIREKTE SKADER, DER MÅTTE OPSTÅ SOM RESULTATET AF BRUG/IKKE BRUG AF APPLE-SOFTWARE ELLER TJENESTER, UANSET OM APPLE ELLER EN REPRæSENTANT FOR APPLE ER BLEVET ADVISERET OM MULIGHEDEN FOR SåDANNE SKADER. BEGRÆNSNINGEN I ANSVAR FOR PERSONSKADER OG FØLGESKADER GÆLDER DOG ALENE I DEN UDSTRÆKNING, UFRAVIGELIGE LOVBESTEMMELSER IKKE FORHINDRER BEGRÆNSNING. Apples samlede erstatningspligt over for licenstager for enhver skade, ethvert tab eller foranstaltninger kan maksimalt udgøre $50,00. Ovenstående begrænsning af Apples ansvar gælder alene i den udstrækning, ufravigelige lovbestemmelser ikke er til hinder herfor.

10. Eksportkontrol. Licenstager må kun bruge og eksportere eller reeksportere Apple-software i overensstemmelse med gældende amerikansk lov og med gældende lov i det land, hvor Apple-softwaren blev købt. I særdeleshed – men ikke begrænset til – må Apple-software ikke eksporteres eller reeksporteres (a) til lande, som er underlagt handelsboykot fra USA, eller (b) til personer opført på det amerikanske finansministeriums liste over "Specially Designated Nationals" eller på det amerikanske handelsministeriums "Denied Person's List or Entity List". Ved at bruge Apple-software garanterer licenstager ikke at være bosiddende i et af ovennævnte lande eller være opført på nogen af ovennævnte lister. Licenstager erklærer sig desuden indforstået med ikke at ville bruge disse produkter til forbudte formål i henhold til gældende amerikansk lov, inklusive – men ikke begrænset til – udvikling, design og fremstilling af kernevåben, missiler og kemiske eller biologiske våben.

11. Amerikanske offentlige myndigheder som slutbrugere. Apple-software og tilhørende dokumentation er defineret som "Commercial Items" i henhold til 48 C.F.R. ﬂ2.101 og som bestående af "Commercial Computer Software" og "Commercial Computer Software Documentation" i henhold til 48 C.F.R. ﬂ12.212 eller 48 C.F.R. ﬂ227.7202. I henhold til 48 C.F.R. ß12.212 og 48 C.F.R. ß227.7202-1 til 227.7202-4 gives amerikanske offentlige myndigheder som slutbrugere licens til "Commercial Computer Software" og "Commercial Computer Software Documentation" (i) kun som "Commercial Items" (ii) og kun med de rettigheder, som andre slutbrugere har i henhold til denne licensaftale. Alle rettigheder til upubliceret materiale forbeholdes i henhold til den amerikanske lov om ophavsret.

12. Gældende lovgivning og tilsidesættelse af betemmelser. Denne licens er underlagt lovgivning for staten Californien i USA, og licensen gælder som andre aftaler indgået i Californien mellem borgere i Californien. Licensen er ikke underlagt FN-konventionen vedr. aftaler om internationale løsørekøb. Hvis en retsinstans skulle finde, at en paragraf eller en del af en paragraf i denne licens er i modstrid med gældende ret, skal resten af denne licens stadig gælde i fuldt omfang.  

13. Komplet licensaftale; sprogforrang. Licenstager erklærer sig indforstået med, at nærværende licens udgør den eneste aftale mellem parterne, uafhængigt af eventuelle tidligere eller nuværende aftaler eller udtalelser. Ingen tilføjelser eller ændringer til nærværende licens vil være bindende, medmindre de er udfærdiget skriftligt og underskrevet af Apple. Alle oversættelser af denne licens foretages pga. lokale lovkrav, og i tilfælde af uoverensstemmelse mellem den engelske version af licensaftalen og den oversatte version er den engelske version altid den gældende.

14. Tredjeparters rettigheder. Dele af Apple-softwaren bruger eller inkluderer software fra tredjeparter og andet materiale, der er beskyttet af ophavsret. Oplysninger om rettigheder, licensbetingelser og ansvarsfraskrivelser til dette materiale findes i den elektroniske dokumentation til Apple-software eller kan følge med dette materiale, og brugen af dette materiale er underlagt de respektive rettighedshaveres betingelser.

15. Brug af tjenesten iWork.com. Brugen af iWork.com-tjenesten er underlagt følgende ekstra betingelser: Betingelserne for brug af iWork.com-tjenesten på http://www.apple.com/legal/iworkcom/dk/terms og Apples politik med hensyn til beskyttelse af kunders identitet på http://www.apple.com/dk/legal/privacy.
 
Rev. 10/11/08
EA0501